|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2023. január 23 - ai rendkívüli**

**ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzatának 290/2022. (XI.16.) határozatszámú ’Kultúrnegyed Katalizátor’ című pályázatára beérkezett pályázati anyagok elbírálására |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő-testülete kulturális, művészeti projektek, programok létesítésére támogatási keretet különített el és a 290/2022. (XI.16.) számú határozattal döntött a „Kultúrnegyed Katalizátor” című pályázat kiírásáról (a: továbbiakban: Pályázat). A Pályázat megvalósítására Erzsébetváros Önkormányzata a 2022. évi költségvetésében bruttó 5 millió forintot különített el, így a támogatási összegek fedezete a pályázat kiírásakor biztosításra került.

**A Pályázat céljai**: a fenntartható turizmus létrejöttének támogatása, ahol a szereplők, azaz a helyi lakók, turisták és a vállalkozók konszenzusos, egymás szempontjait tiszteletben tartva, minőségi viszonyban élhetnek egymás mellett.

A benyújtási határidőig (2022. december 19. 24.00 óra) a Pályázatra 15 projekt-javaslat érkezett, amelyek a pályázati kiírásban megfogalmazott célok alapján befogadhatók, nem tartalmaznak olyan projekt-javaslatot, ami a kiírás szerint elutasítható lenne. Az esetleges pályázati hiánypótlásnak minden pályázó eleget tett.

**A támogatás mértéke és az elbírálás szakmai szempontjai:**

**Elbírálás szempontjai:**

Az elbírálási szempontok hangsúlyos része, hogy olyan projektek jöjjenek létre, amelyek egy kulturálisan színes, diverz kerületet eredményeznek, ahol a turisztikai kínálat nem zavarja a lakókat, sőt ők is szívesen látogatják a programokat.

A pályázati felhívás IV. pontja alapján a támogatási kérelemhez beadott pályázatok a pályázati kiírásban megfogalmazottak alapján az alábbi szempontok figyelembevételével kerültek elbírálásra:

* + A támogatásra benyújtott programtervben leírt programok minősége, az önkormányzat által elérni kívánt célokhoz való viszonya**.**

Elérhető maximális pontszám: 20 pont.

* + A projekt szakmai tartalma és a költségterve harmonizál-e.

Elérhető maximális pontszám: 20 pont.

* + A pályázó rendelkezik-e már referenciával (a támogatási kérelem beadását megelőzően rendezett-e kulturális programokat)

Elérhető maximális pontszám: 10 pont.

* + A létesülő programokra minél szélesebb közönséget von be, akár lakókat, helyi közösségeket, civilek stb.

Elérhető maximális pontszám: 20 pont.

* + Létesíteni kívánt programok, kulturális események darabszáma.

Elérhető maximális pontszám: 5 pont

**Elérhető maximális pontszám: 75 pont.**

**Támogatás mértéke:**

|  |  |
| --- | --- |
| **Elért Pontszám** | **Támogatás mértéke** |
| 0- 20 Pont | Nem ítélhető meg támogatás |
| 21-30 Pont | 100.000 Ft |
| 31-45 Pont | 200.000 Ft |
| 46-60 Pont | 300.000 Ft |
| 60 pont felett | 400.000 Ft |

**Az elbírálás szempontjait figyelembe véve az alábbi támogatási kérelmeket javasoljuk befogadásra:**

|  |  |  |
| --- | --- | --- |
| **Pályázó** | **Elért pontszám** | **Támogatás mértéke** |
| Artopolis Egyesület | 75 | 400.000.- Ft |
| Dér Zsolt Ev | 70 | 400.000.- Ft |
| FISZ-Fiatal Írók Szövetsége | 45 | 200.000.- Ft |
| Jancsó Art Gallery | 55 | 300.000.- Ft |
| Juhász Nóra | 45 | 200.000.- Ft |
| Kontur Balázs | 75 | 315.000.- Ft (erre az összegre pályázott) |
| Liu Miranda Rachel | 70 | 400.000.- Ft |
| Manna Kulturális Egyesület | 70 | 400.000.- Ft |
| Pararell Művészet Alapítvány | 75 | 400.000.- Ft |
| Örökmozi Alapítvány | 55 | 300.000.- Ft |
| Szabó Judit | 45 | 200.000.- Ft |
| Szlávics Anna | 75 | 200.000.-Ft (erre az összegre pályázott) |
| Szépirodalmi Figyelő Alapítvány | 75 | 400.000.- Ft |
| Somogyi Tamás | 75 | 400.000.- Ft |
| Takács Máté | 70 | 320.000.- Ft (erre az összegre pályázott) |

A pályázati felhívás V.pontja alapján pályázatot a felhívás mellékletét képező pályázati adatlapon lehetett benyújtani. Az adatlapon rögzítésre került mindaz, amit a pályázati úton biztosított költségvetési támogatás esetén a benyújtott pályázathoz csatolni kellett.

A pályázati kiírás tartalmi követelményeit az államháztartásról szóló törvény végrehajtásáról szóló 368/2011. (XII.31.) Korm. rendelet 66.§ (2) bekezdése rögzíti, ezeket az igénylő által benyújtott pályázatnak a kiírásban közölt formában elkészítve tartalmaznia kell.

A pályázati felhívás VI. pontja értelmében a pályázatokat a Művelődési, Kulturális és Szociális Bizottság bírálja el.

A Magyarország helyi önkormányzatairól szóló 2011. évi CLXXXIX. törvény 42. § alapján:

*„42.§ A képviselő-testület hatásköréből nem ruházható át:*

*4. a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása;”*

Fentiek alapján kérem a Tisztelt Bizottságot az előterjesztés megtárgyalására, és a határozati javaslatok elfogadására.

**Határozati javaslat**

**1.**

**Budapest Főváros VII. kerület Erzsébetváros Önkormányzata** **Művelődési, Kulturális és Szociális Bizottságának …../2023. (I.23.) határozata Budapest Főváros VII. kerület Erzsébetváros Önkormányzatának 290/2022. (XI.16.) határozatszámú „Kultúrnegyed Katalizátor” című pályázat elbírálásáról**

Budapest Főváros VII. Kerület Erzsébetváros Önkormányzatának Művelődési, Kulturális és Szociális Bizottságának úgy dönt, hogy

1. az alábbi pályázatokat érvényesnek nyilvánítja és támogatásban részesíti

|  |  |  |
| --- | --- | --- |
| **Pályázó** | **Projekt Javaslat** | **Támogatás mértéke** |
| Artopolis Egyesület | Szendvicsbár a közösségi térben | 400.000.- Ft |
| Dér Zsolt Ev. | Annie Baker: Aliens drámája | 400.000.- Ft |
| FISZ-Fiatal Írók Szövetsége | Mesterek és tanítványok | 200.000.- Ft |
| Jancsó Art Gallery | Katalizátor-Művészeti Kampány | 300.000.- Ft |
| Juhász Nóra | Kortárs fotóinstallációk Erzsébetváros közterein | 200.000.- Ft |
| Kontur Balázs | K28 Galéria bemutatása | 315.000.- Ft  (erre az összegre pályázott) |
| Liu Miranda Rachel | Liu Miranda hegedűművész komolyzenei koncertje | 400.000.- Ft |
| Manna Kulturális Egyesület | Élőtér-Interaktív színház játék kisiskolásoknak | 400.000.- Ft |
| Szabó Judit | Central Europen String Quartet koncert | 200.000.- Ft |
| Szlávics Anna | Kiégés helyett tudatos öngondoskodás, fenntarthatóság a városi életmód forgatagában. | 200.000.-Ft  (erre az összegre pályázott) |
| Somogyi Tamás | Hallgass meg egy verset! | 400.000.- Ft |
| Takács Máté | Kazár Szótár | 320.000.- Ft  (erre az összegre pályázott) |

1. A támogatás kizárólag a pályázatban meghatározott célok fedezésére használható fel.
2. Felhatalmazza a polgármestert, hogy a nyertes pályázókkal a támogatási szerződést megkösse.

**Felelős:** Niedermüller Péter polgármester

**Határidő:**  azonnal

**2.**

**Budapest Főváros VII. kerület Erzsébetváros Önkormányzata** **Művelődési, Kulturális és Szociális Bizottságának …../2023. (I.23.) határozata Budapest Főváros VII. kerület Erzsébetváros Önkormányzatának 290/2022. (XI.16.) határozatszámú „Kultúrnegyed Katalizátor” című pályázat elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a „Kultúrnegyed Katalizátor” című pályázat keretében alapítványok részéről beérkezett érvényes pályázatok tekintetében az alábbi támogatási összegek megítélését javasolja a Képviselő-testületnek:

|  |  |  |
| --- | --- | --- |
| **Pályázó** | **Projekt Javaslat** | **Támogatás mértéke** |
| Pararell Művészet Alapítvány | Octopus\*kiállítóhely létrehozása | 400.000.- Ft |
| Örökmozi Alapítvány | Örökmozi Filmklub | 300.000.- Ft |
| Szépirodalmi Figyelő Alapítvány | Erzsébetvárosi Kép-Regény | 400.000.- Ft |

Budapest, 2023. január 18.

Niedermüller Péter

polgármester

Melléklet: Pályázati projektek