|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2023. január 23-ai rendkívüli ülésére**

|  |  |
| --- | --- |
| **Tárgy:** | Javaslat a 31. sz. háziorvosi praxis átadásával kapcsolatos egyes döntések meghozatalára |

**Készítette:**

Szegény Ákos

szociális intézményi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Művelődési, Kulturális és Szociális Bizottság!**

Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet (továbbiakban: Rendelet) 1. mellékletében meghatározott 32. számú felnőtt háziorvosi körzetet területi ellátási kötelezettséggel ellátó, a körzethez tartozó **praxisjoggal rendelkező háziorvos** 2021. január 21. napján **elhunyt**. A praxisjog folytatására jogosult személy *(az elhunyt egyenes ági leszármazója)* nyilatkozata alapján a betöltetlenné vált **körzet helyettesítéssel került ellátásra** a praxisjog jogosultja által, az elidegenítésre nyitva álló határnapig.

Az önálló orvosi tevékenységről szóló 2000. évi II. törvény alapján a praxisjog folyatására jogosult személy a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti. A praxisjog elidegenítésére nyitva álló határidő alatt **a praxisjog jogosultja a praxisjogot értékesíteni nem tudta**, praxisjog feletti rendelkezése megszűnt, a háziorvosi körzet **további ellátásról** pedig **Önkormányzatunknak kellett gondoskodnia**.

A tisztelt Bizottság 87/2021. (XII.13.) határozatával *(jelen előterjesztés 1. számú melléklete)* döntött arról, hogy az Önkormányzat a betöltetlenné vált **körzet**hez tartozó feladatok teljes körű **ellátásával** 2022. január 22. napjától a praxis betöltéséig a **Bischitz Johanna Integrált Humán Szolgáltató Központot** bízta meg. Intézményünk a feladat ellátásról helyettesítő orvos alkalmazásával gondoskodott.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (1) bekezdés b) pontja alapján **a 32. számú háziorvosi körzet tartósan betöltetlen körzetnek minősül**, tekintettel arra, hogy az ellátátsáról hat hónapot meghaladóan csak helyettesítéssel lehetett gondoskodni.

*„2 § (1)*

*(…)*

*b)* ***tartósan betöltetlen háziorvosi körzet: az a területi ellátási kötelezettséggel működő háziorvosi körzet,***

***ba) amelyben az ellátási kötelezettségnek hat hónapot meghaladóan csak helyettesítéssel tudnak eleget tenni****, kivéve, ha ennek az az oka, hogy a körzetet ellátó háziorvos munkavégzésében akadályoztatva van, vagy (…)”*

**A praxis betöltésére** a Bizottság 31/2022. (II.14.) számú döntése *(jelen előterjesztés 2. számú melléklete)* alapján **pályázati felhívás közzétételére került sor**, melyre **nem érkezett pályázat**, ezért a körzet továbbra is helyettesítő orvos alkalmazásával került ellátásra.

A **Képviselő-testület** 2022. december havi ülésén **módosította** a Rendelet 1. számú mellékletében meghatározott egyes felnőtt **háziorvosi körzetek területi ellátási határait**, tekintettel arra, hogy az István utca 35. szám alatti rendelőben két tartósan betöltetlen (31. számú és 32. számú) háziorvosi körzet volt.

A 2022. december 31. napjától hatályos Rendelet módosítás következétében **a tartósan betöltetelen 31. számú háziorvosi körzet ellátási területe négy háziorvosi körzet között került szétosztásra**.

**Jelen előterjesztés tárgyát képező háziorvosi körzet sorszámozása a módosítást követően 32. sorszámról 31. sorszámra módosult.**

A 31. számú háziorvosi körzet ellátásáról - jelenleg helyettesítő orvosként - gondoskodó **Dr. Hankóczy Natália** már a tavalyi év második felében jelezte, hogy **átvenné a háziorvosi praxist** és szeretné megszerezni a praxishoz kapcsolódó praxisjogot. Ezt 2022. október 20. napján kelt szándéknyilatkozatában meg is erősítette *(a nyilatkozat jelen előterjesztés 3. számú mellékletét képezi)*, azonban szóban elmondta, hogy szeretné megpályázni a Nemzeti Egészségbiztosítási Alapkezelő által 2023. év első felében kiírásra kerülő Letelepedési támogatást, amire csak úgy van lehetősége, ha a pályázat kiírásáig nem áll szerződéses kapcsolatban Önkormányzatunkkal, ezért kérte, hogy kérését csak a pályázat kiírása után terjesszük a Tisztelt Bizottság elé.

**Dr. Hankóczy Natália 2023. január 11. napján megküldte - Polgármester úrnak címzett 2023. január 02. napján kelt – új nyilatkozatát** *(jelen előterjesztés 4. számú melléklete)***, melyben tájékoztatást adott az alábbiakról:**

- a 2022. október 20. kelt nyilatkozatában foglaltakat fenntartja,

- a körzet ellátást a 2022. október 20-i nyilatkozatban foglalt 2023. május 01. napjától eltérően már 2023. április 01. napjától tudja vállalni.

- Nyilatkozott, hogy a körzetet a Medico Inter Kft. alkalmazásában, de személyesen látná el.

Az önálló orvosi tevékenységről szóló 2000. évi II. törvény 2/A. § (1)-(2) bekezdése értelmében:

*„2/A. §**(1) A praxisjog elidegenítésére vonatkozó szándékát az azt elidegeníteni kívánó személy - ha van a praxisjogot megszerezni kívánó orvos, őt is megjelölve - bejelenti a praxiskezelőnek és az adott praxisjoggal érintett települési önkormányzatnak. Ha a (2) bekezdés b) pontja alapján a települési önkormányzat nem szándékozik a praxisjogot megszerezni kívánó orvossal a 2/B. § szerinti feladat-ellátási szerződést kötni, úgy a települési önkormányzat, valamint a praxiskezelő - az (1a) bekezdésben foglaltak figyelembevételével - jelöl meg más, a praxisjogot megszerezni kívánó orvost.*

*(1a)**A praxiskezelő kizárólag akkor jelölhet az önkormányzat véleményének kikérését követően más orvost, ha azt jogszabályban meghatározott ellátásbiztonsági és gazdaságossági szempontok indokolják és az ezeknek megfelelő orvost az érintett önkormányzat(ok) a javaslattételt követő 6 hónapon belül sem jelöli(k) meg.*

***(2) Ha az (1) bekezdés szerinti önkormányzat - a praxisjog engedélyezésére jogosult egészségügyi államigazgatási szerv véleményének kikérését követően -***

***a) a praxisjogot megszerezni kívánó orvossal - a praxisjog megszerzése esetén - az adott körzetben a 2/B. § szerinti feladat-ellátási szerződést kíván kötni, erről a felek előszerződést kötnek,***

*b) nem kíván a praxisjogot megszerezni kívánó orvossal az adott körzetben a 2/B. § szerinti feladat-ellátási szerződést kötni, erről az (1) bekezdés szerinti bejelentés napjától számított 45 napon belül nyilatkoznia kell.*

*(2a) Ha az (1) bekezdés szerinti önkormányzat a (2) bekezdés b) pontja szerinti határidőben nem nyilatkozik, úgy kell tekinteni, hogy a praxisjogot megszerezni kívánó háziorvossal az adott körzetben a 2/B. §-a szerinti feladat-ellátási szerződést meg kívánja kötni. Ebben az esetben az (1) bekezdés szerinti bejelentés napjától számított 90 napon belül az adott körzetre vonatkozóan a 2/B. § szerinti feladat-ellátási szerződést az (1) bekezdés szerinti önkormányzat és a praxisjogot megszerezni kívánó orvos megköti.*

*(3) Praxisjog folytatása esetén vélelmezni kell, hogy az (1) bekezdés szerinti önkormányzat a praxisjogot folytató háziorvossal az adott körzetben a 2/B. § szerinti feladat-ellátási szerződést kíván kötni.”*

**Önkormányzatunk** az előszerződés megkötésére vonatkozóan **kikérte** az **Országos Kórházi Főigazgatóság** (továbbiakban: OKFŐ) **véleményét**, mely vélemény jelen előterjesztés 5. sz. mellékletét képezi. **Az OKFŐ tájékoztatása alapján nincs akadálya, hogy Önkormányzatunk Dr. Hankóczy Natáliával a felnőtt háziorvosi körzet ellátására előszerződést kössön.**

Az előszerződés birtokában a személyes ellátásra kötelezett - leendő - háziorvosnak a praxisengedély megszerzéséhez kérelmet kell benyújtania az OKFŐ-hoz. **Az egészségügyi feladat-ellátási szerződés csak a praxisengedély bemutatása után köthető meg a háziorvossal, illetve az őt foglalkoztató gazdasági társasággal.**

Kérem a tisztelt Bizottságot az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …./2023. (I. 23.) határozata a 31. számú felnőtt háziorvosi körzet ellátásáról**

Budapest Főváros VII. kerület Erzsébetváros Önkormányzatának Művelődési, Kulturális és Szociális Bizottsága úgy dönt, hogy

hozzájárul, hogy Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 31. számú háziorvosi körzet ellátására vonatkozólag Dr. Hankóczy Natália praxisjogot szerezzen.

Felelős: Niedermüller Péter polgármester

Határidő: 2023. március 31.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (I. 23.) határozata egészségügyi ellátási és használati szerződésre vonatkozó előszerződés megkötéséről**

**Budapest Főváros VII. kerület Erzsébetváros Önkormányzata Képviselő-testületének** Művelődési, Kulturális és Szociális Bizottsága úgy dönt, hogy

1. Előszerződést köt a Medico Inter Korlátolt Felelősségű Társasággal (székhely: 2500 Esztergom, Pifkó Péter utca 2., cgj: 11-09-029995, adószám: 32126134-1-11, pénzforgalmi jelzőszám: 10400188-50527074-70711006, képviseli: Zalaba Dávid ügyvezető,) az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. sz. mellékletében meghatározott 31. számú területi ellátási kötelezettséggel működő felnőtt háziorvosi körzetre vonatkozóan, az önálló orvosi tevékenységről szóló 2000. évi II. törvény 2/A. § -a alapján azzal, hogy az ellátási körzetben a személyes ellátásra kötelezett Dr. Hankóczy Natália. Az előszerződés alapján a felek 2023. április 01-i hatállyal jogosultak egészségügyi ellátási és használati szerződést kötni, amennyiben Dr. Hankóczy Natália a körzetre vonatkozó praxisengedélyt megszerzi.
2. felkéri a Polgármestert a egészségügyi ellátási és használati szerződés megkötésére irányuló előszerződés aláírására.

Felelős: Niedermüller Péter polgármester

Határidő: 2023. március 31.

**3.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2023. (I. 23.) határozata egészségügyi ellátási és használati szerződés megkötéséről**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az előszerződés megkötését, az abban foglaltak teljesülését és Dr. Hankóczy Natália számára kiadott – az engedélyező szerv határozatával véglegessé vált – és a praxisengedély bemutatását követően az egészségügyi alapellátásról és körzeteinek kialakításáról szóló 19/2013 (IV.30.) önkormányzati rendelet 1. sz. mellékletében meghatározott 31. számú felnőtt háziorvosi körzetre vonatkozóan, 2023. április 1-jétől hatályos, határozatlan időtartamú egészségügyi ellátási és használati szerződést köt a Dr. Hankóczy Natáliát foglalkoztató Medico Inter Korlátolt Felelősségű Társasággal (székhely: 2500 Esztergom, Pifkó Péter utca 2., cgj: 11-09-029995, adószám: 32126134-1-11, pénzforgalmi jelzőszám: 10400188-50527074-70711006, képviseli: Zalaba Dávid ügyvezető).

2. felkéri a Polgármestert az egészségügyi ellátási és használati szerződés aláírására.

Felelős: Niedermüller Péter polgármester

Határidő: a praxisengedélyt kiadó engedélyező szerv végleges határozatának bemutatását követően azonnal

Budapest, 2023. január 11.

**Gyuris Gabriella**

irodavezető

Előterjesztés mellékletei:

1. 87/2021. (XII.13.) MKSZB határozat

2. 31/2022. (II.14.) MKSZB határozat

3. Dr. Hankóczy Natália 2022. október 20. napján kelt nyilatkozata

4. Dr. Hankóczy Natália 2023. január 02. napján kelt nyilatkozata

5. Országos Kórházi Főigazgatóság véleménye

6. Medico Inter Kft. cégkivonat

Határozati javaslat mellékletei:

1. Előszerződés (Egészségügyi feladatok ellátására)